Sui iuris

Sui iuris est notio iuridica, quae ad litteram potentiam sua iura agendi valet. Verbum ex origine Graeca autonomus (Graece αὐτόνομος) idem ac Sui iuris significat.

 Ius civile Romanum 

In hominem sui iuris competit potentia res suas agendi, praeterea, ut alium in ius vocet sive ipse in ius vocetur.

In iure civili non est sui iuris
 Furiosus: Si furiosus est, agnatum gentiliumque in eo pecuniaque eius potestas estoCic, de inventione 2,50,148 (qui verba legum XII tabularum refert). Et: Et ideo quaerimus, si furiosus damnum dederit, an legis Aquilia actio sit? Et Pegasus negavit: Quae enim in eo culpa sit, cum suae mentis non sit? Et hoc est verissimum.D.9,2,5,2(Ulp.18 ed.)
 Minor septem annis (infans): [...] Nam infans et qui infantis proximus est, non multo a furioso differt, quia huius aetatis pupilli nullum intellectum habent. Sed in his pupillis propter utilitatem benignior iuris interpretatio facta estGai inst.3,109.
 Impubes: Potestas agendi impuberum (pupillorum usque ad 14 annos, pupillarum ad 12 annos) est finita sive patria potestate sive tutela: Pupilli pupillaeque cum puberes esse coeperint, tutela liberantur. pubertatem autem veteres quidam non solum ex annis, sed etiam ex habitu corporis in masculis aestimari valebat. Nostra autem maiestas dignum esse castitate temporum nostrorum bene putavit, quod in feminis et antiquis impudicum esse visum est, id est inspectionem habitudinis corporis, hoc etiam in masculos extendere: Et ideo sancta constitutione promulgata pubertatem in masculis post quartum decimum annum completum ilico initium accipere disposuimus, antiquitatis normam in feminis personis bene positam suo ordine relinquentes, ut post duodecimum annum completum viripotentes esse credantur Inst.1,22pr..
 Minor 25 annis: Minoribus 25 annis, quamvis sint sui iuris, edicto praetoris quaedam tutela competitcf. D.4,4,1pr. (Ulp. 11 ed.)
 Prodigus: Ut pro prodigo curator constitui potuit Tituli ex corpore Ulpiani 12, 2 docent.
 Femina: Potentia feminarum res suas agendi finita est sive manu mariti, qua sint alieno iuri subiectae, sive tutela: […] Veteres enim voluerunt feminas, etiamsi perfectae aetatis sint, propter animi levitatem in tutela esseGai inst. 1, 144. Et: Velleiano senatus consulto plenissime comprehensum est, ne pro ullo feminae intercederentD.16,1,1 pr. (Paul. 30 ed.).

Quid sit tutela hoc docet:
Tutela est, ut Servius definit, vis ac potestas in capite libero ad tuendum eum, qui propter aetatem sua sponte se defendere nequit, iure civili data ac permissaD.26,1,1pr. Paulus libro 38 ad edictum.

 Ius ecclesiasticum 

In documentis ecclesiasticis (CIC et CCEO) terminus Sui iuris illas 23 ecclesias particulares denotat, quae communiter Ecclesiam Catholicam Romanam formant, scilicet Ecclesia Latina sive Romana una cum 22 ecclesiis unitis cum ritibus eorum.
Longe maxima ecclesiarum sui iuris est ecclesia ritus Latini, cui praeest Papa exercens non solum auctoritatem papalem, sed etiam illam, quae in aliis ecclesiis patriarchiscf. CCEO, can 55-150 competit. Ideo et Patriarcha occidentis vocabatur (anno 2006 titulus ex Annuario Pontificio demptus est). cf. FAZ: Titel los (= Titulo dempto).
Aliae ecclesiae particulares Ecclesiae Catholicae Orientales appellantur, quarum quaeque, siquidem numerus fidelium sufficit, Patriarcham sive Hierarcham habet, cui est auctoritas super episcopos ipsius ecclesiae sive ritus.

Praeterea terminus Sui Iuris ad quasdam regiones adhibetur, quae Missiones sui iuris vocantur et immediate Sanctae Sedi subiectae sunt.

 Abbatia nullius
 Autonomia
 Civitas sui iuris
 Independentia
 Pater familias

 Notae 

Categoria:Roma antiqua
Categoria:Leges
Categoria:Ecclesia Catholica
Categoria:Ius